OzLabs/hebrew-wiki-articles huggingface dataset:
ברווז קיטור מגלני

ברווז קיטור מגלני (שם מדעי: Tachyeres pteneres) הוא מין ברווז חסר יכולת תעופה ממשפחת הברווזיים. הוא חי בדרומה של אמריקה הדרומית, בדרום צ'ילה לאורך החופים וכן בארכיפלג צ'ילואה וארץ האש, בקצה הדרומי של היבשת.

== מאפיינים ==
מין זה הוא הגדול מבין ברווזי הקיטור. הוא מגיע לאורך 65–84 ס"מ, מוטת כנפיים של 85–110 ס"מ ומשקל של 3.5-7 ק"ג, כאשר הזכרים מעט יותר גדולים מהנקבות אך דומים להן במראה. מוטת הכנפיים של הברווז קצרה מכדי לאפשר לו לעוף אך מסייעת לו לחתור במהירות במים. צבעו אפור-כחול עם נקודות לבנות לאורך הגוף. הרגליים והמקור הגדול כתומים ובולטים והראש כהה מעט משאר הגוף. העיניים שחורות ומוקפות בטבעת לבנה, ממנה נמשך פס לבן עד אחורי הראש. קצות הכנפיים לבנים וכך גם הזנב.

הברווזים חיים סביב חופים או אגמים קטנים ברחבי תפוצתם. תפריטו של הברווז מתבסס על מזון מהחי אותו הוא תופס מתחת למים. הוא ניזון מסרטנים שונים, רכיכות ימיות ומדגים. בעונת הרבייה הוא יאכל חלזונות, חרקים, שטצדאים ושווה-רגלאים. הזכרים אגרסיביים מאוד בעונת הרבייה ויגרשו כל פולש המתקרב לשטחם. בשאר עונות השנה הם מתקהלים לצד עופות מים אחרים. הם מקננים בצמחייה עבותה בקרבת המים, לעיתים בקנים טבעיים או בנקרות נטושות של פינגווינים. הנקבה מטילה 4–11 ביצים הבוקעות תוך 28-40 יום. הצעירים גדלים לצד הוריהם ומתחילים לשחות לאכול מגיל צעיר בכוחות עצמם. הם מגיעים לבגרות מינית בגיל שנתיים עד שלוש.

לברווזים הצעירים או הביצים ישנם מספר טורפים: שחפיים, חמסניים, קרקרים, יסעורי ענק ושועלים. לברווזים הבוגרים ישנם מעט טורפים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1844
קטגוריה:טקסונים שתוארו בידי יוהאן ריינהולד פורסטר
קטגוריה:ברווזי צדפות
קטגוריה:עופות חסרי יכולת תעופה
קטגוריה:צ'ילה: עופות
אוח פל

אוח פל (שם מדעי: Bubo peli, לעיתים נכלל בסוג Scotopelia) הוא מין של אוח גדול מאוד החי ברחבי אפריקה. אוח זה קרוי על שם החוקר ההולנדי הנדריק פל אשר שימש גם כמושל של גינאה ההולנדית.

==מאפיינים==
אוח זה הוא מהגדולים שבדורסי הלילה בעולם. הוא מגיע לאורך 51–63 ס"מ, למוטת כנפיים של 153 ס"מ ולמשקל 2-2.3 ק"ג. האוח בעל נוצות חומות-אדומות והבטן בהירה ומנומרת. ינשוף זה מתמחה בדומה למיני הקטופה בתפיסת דגים ויצורים מימיים דומים והוא בעל טפרים חזקות בעלות קרסים המונעים מטרפו להחליק. בניגוד למרבית הינשופיים הוא חסר את השמיעה המחודדת ואת הנוצות הרכות שמשקיטות רעשים, החשובות כ"כ לשאר דורסי הלילה והאוזניים גם לא בולטות כמו אצל שאר האוחים.

האוח מצוי בטבע באפריקה שמדרום לסהרה, בעיקר באזורי יערות טרופיים עד גובה 1,700 מטר וגדות נהרות, אגמים וביצות. הוא מתרחק מאזורים יבשים או מחופי הים. הוא נצפה מספר פעמים בניגריה, סנגל, גמביה, גינאה וסיירה לאון ובמרכז אפריקה ממזרח קונגו ולאורך דרום סודאן, סומליה, קניה וטנזניה ודרומה עד לזימבבואה, בוצואנה ודרום אפריקה.

אוח זה יוצא לצוד לפנות הערב, ובלילה ולפני הזריחה אם כי בעתות רעב יפעל גם ביום. הוא מחפש בקרבת המים טרף כמו דגים שונים שיכולים להגיע למשקל 2 ק"ג אך בדרך כלל קטנים בהרבה. לעומת מיני הקטופה הפיסקיבורים, אוח זה יכול לגוון אם לא ימצא דגים בצפרדעים ושאר דו-חיים, סרטנים וחרקים גדולים ואף צדפות. כמו כן הוא יחטוף צעירי תניני יאור פגיעים. האוח עוקב אחרי התנודות של המים ואז צולל מענף לעבר טרפו ואוחז בו עם טפריו הגדולות.

אוח זה הוא מונוגמי וטריטוריאלי ויתקוף מסיגי גבול.

==קישורים חיצוניים==

== הערות שוליים ==

קטגוריה:בעלי חיים שתוארו ב-1850
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי שארל לוסיאן בונפרטה
קטגוריה:ינשופיים
קטגוריה:עופות: טורפי-על
קטגוריה:הרפובליקה הדמוקרטית של קונגו: עופות
קטגוריה:ניגריה: עופות
קטגוריה:סיירה לאון: עופות
קטגוריה:עופות יערות הגשם האפריקאים
קטגוריה:גבון: עופות
ארון וואן ביסאקה

ארון וואן ביסאקה (באנגלית: Aaron Wan-Bissaka; נולד ב-26 בנובמבר 1997) הוא כדורגלן אנגלי המשחק בעמדת המגן הימני בוסטהאם יונייטד.

==קריירה==
וואן ביסאקה נולד ברובע קרוידון שבלונדון, ובילדותו למד בבית הספר "Good Shepherd Catholic Primary School".

הוא החל לשחק באקדמיית הנוער של קריסטל פאלאס בגיל 11, ותופקד בתחילת הקריירה כקיצוני. הוא חתם על חוזהו המקצועני הראשון בקבוצה בדצמבר 2016.

בתחילת עונת 2017/2018 היה וואן ביסאקה שחקן ספסל בלבד, כשלעיתים אף לא היה בסגל הקבוצה למשחק, אך ב-25 בפברואר 2018, עקב מכת פציעות של המגנים הפותחים, ערך את הופעת הבכורה שלו במדי הקבוצה הבוגרת בהפסד קבוצתו 0–1 לטוטנהאם, ושיחק עד סוף העונה בשבעה משחקי ליגה.

ב-20 באוגוסט 2018 ספג כרטיס אדום לראשונה בקריירת המועדונים שלו, כשבדקה ה-75, בהפסד קבוצתו 0–2 לליברפול, עבר עבירה על מוחמד סלאח שמנעה כיבוש שער בטוח.

בעונת 2018/2019 הפך לשחקן מוביל בקבוצתו, ושיחק 35 מתוך 38 משחקים בליגה, כשהוא מפספס משחק אחד בשל הרחקה ושניים בשל פציעה. הוא שיחק בארבעה משחקי גביע נוספים במהלך העונה, ובישל שלושה שערים בליגה ואחד בגביע.

ב-29 ביוני 2019 חתם על חוזה לחמש שנים במנצ'סטר יונייטד, כשזו שילמה עליו 45 מיליון אירו לקריסטל פאלאס, ועשויה לשלם 5 מיליון אירו נוספים על בונוסים שונים. עקב החתימה הפך וואן ביסאקה למגן היקר ביותר בהיסטוריה, ולשחקן ההגנה השישי היקר ביותר. הוא ערך את הופעת הבכורה שלו בקבוצה ב-11 באוגוסט, בניצחון 4–0 על צ'לסי במחזור הליגה הראשון.

ב-13 באוגוסט 2024 חתם וואן ביסאקה בוסטהאם יונייטד לשבע שנים.

===קריירת נבחרות===
אף על פי שנולד באנגליה, הוריו של וואן ביסאקה הם ממוצא קונגולזי, והוא ערך הופעה אחת במדי נבחרת הרפובליקה הדמוקרטית של קונגו עד גיל 20 בהפסד 0–8 לנבחרת אנגליה עד גיל 17 ב-7 באוקטובר 2015.

לאחר שהרשים במדי קריסטל פאלאס, זומן וואן ביסאקה לסגל נבחרת אנגליה עד גיל 20, וערך את הופעת הבכורה שלו ב-22 במרץ 2018, במשחק נגד נבחרת פולין עד גיל 20. וואן ביסאקה פתח בהרכב והורחק בכרטיס אדום בדקה ה-77, אך נבחרתו ניצחה למרות זאת 1–0 משער בדקה ה-89.

הוא זומן לראשונה לסגל נבחרת אנגליה צעירה בספטמבר 2018, וערך את הופעת הבכורה שלו ב-6 בספטמבר 2018, בתיקו 0–0 עם נבחרת הולנד הצעירה. הוא היה בסגל נבחרתו באליפות אירופה בכדורגל עד גיל 21 2019, ושותף במשחק אחד בטורניר, בהפסד נבחרתו 1–2 לנבחרת צרפת הצעירה ב-18 ביוני 2019, כשהוא כובש שער עצמי.

==תארים==
;מנצ’סטר יונייטד 
*הגביע האנגלי: 2023/2024
*גביע הליגה האנגלית: 2022/2023
;אישיים
*פריצת השנה של קריסטל פאלאס: 2017/2018
*שחקן החודש של קריסטל פאלאס (4): מרץ 2018, ספטמבר 2018, אוקטובר 2018, מרץ 2019
*שחקן העונה של קריסטל פאלאס: 2018/2019

==קישורים חיצוניים==

*[https://web.archive.org/web/20181120095411/https://www.cpfc.co.uk/teams/first-team/defender/aaron-wan-bissaka/ פרופיל], באתר הרשמי של קריסטל פאלאס
*

==הערות שוליים==

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני קריסטל פאלאס
קטגוריה:כדורגלני מנצ'סטר יונייטד
קטגוריה:כדורגלני וסטהאם יונייטד
קטגוריה:לונדון: כדורגלנים
קטגוריה:אנגלים שנולדו ב-1997
דויד בראון ספידבק

דודי בראון ספידבק (באנגלית: David Brown Speedback) היא מכונית ספורט, בתצורת קופה בסגנון גראן טוריסמו מתוצרת יצרנית רכבי היוקרה בסדרות מוגבלות David Brown Automotive הבריטית אשר מיוצרת משנת 2014 ועד היום בבריטניה.

=="דויד בראון ספידבק"==

* דגם "דויד בראון ספידבק" הוצג לראשונה במונקו באפריל 2014.
* מטה ומפעל היצרן ממוקם בכפר "Silverstone" במחוז נורת'האמפטונשייר באזור מזרח המידלנדס.
* מנוע קדמי - אורכי.
* מנועי בנזין.
* סוג הנעה: הנעה אחורית.
* קיבולת מכל דלק - 71 ליטר.
* תכנון היצרן לייצר עד 100 יחידות מהדגם.
* מחיר היחידה בבריטניה (דגם "Speedback GT") עומד על 495,000 שטרלינג.
* מחיר היחידה בבריטניה (דגם "Silverstone Edition" עומד על כ-600,000 שטרלינג (נכון לשנת 2018).

===דגמים===
* "Speedback GT" - מיוצר משנת 2014.
* "Speedback Silverstone Edition" - מיוצר משנת 2018.

===תאוצות===
* תאוצה בין 0–97 קמ"ש היא 4.8 שניות (דגם "Speedback GT").
* תאוצה בין 0–97 קמ"ש היא 4.3 שניות (דגם "Speedback Silverstone Edition").

== תמונות ==
<gallery mode="packed" heights="120">
קובץ:David Brown Speedback GT Genf 2019 1Y7A5033.jpg | "דויד בראון ספידבק" דגם "GT", שנת 2019
קובץ:Speedback GT at Goodwood Revival.jpg | "דויד בראון ספידבק" דגם "GT"
קובץ:David Brown Speeeback GT (40985113551).jpg | "דויד בראון ספידבק" דגם "GT"
קובץ:2017-03-07 Geneva Motor Show 0800.JPG | "דויד בראון ספידבק", שנת 2019
קובץ:Geneva Auto Salon 2017 (33095332130).jpg | "דויד בראון ספידבק", שנת 2017
קובץ:David Brown Speeeback GT (40985113531).jpg | "דויד בראון ספידבק" דגם "GT"
קובץ:David Brown Speedback Silverstone Edition Genf 2018.jpg | "דויד בראון ספידבק" דגם "Silverstone Edition", שנת 2018
קובץ:David Brown Automotive, GIMS 2018, Le Grand-Saconnex (1X7A1523).jpg | "דויד בראון ספידבק" דגם "Silverstone Edition", שנת 2018
</gallery>
==ראו גם==
* דויד בראון מיני רימאסטר
* גראן טוריסמו

== קישורים חיצוניים ==

* 
* 
* [http://www.davidbrownautomotive.com/speedback-gt/ אתר היצרן, דגם speedback-gt] (davidbrownautomotive.com/speedback-gt)
* [http://www.davidbrownautomotive.com/silverstone-edition/ אתר היצרן, דגם silverstone-edition] (davidbrownautomotive.com/silverstone-edition)

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות גראן טוריסמו
קטגוריה:דגמי מכוניות שהושקו ב-2014
קטגוריה:מכוניות בריטיות
דויד בראון מיני רימאסטר

דויד בראון מיני רימאֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶסטֶר (באנגלית: David Brown Mini Remastered) היא מכונית עירונית המוגדרת כמכונית קומפקטית סופרמיני בסגנון "מכוניות רטרו" מתוצרת יצרנית רכבי היוקרה בסדרות מוגבלות David Brown Automotive הבריטית אשר מיוצרת משנת 2017 ועד היום בבריטניה.

=="דויד בראון מיני רימאסטר"==

* דגם "דויד בראון מיני רימאסטר "מבוסס על דגם "מיני" המקורי, (כולל מידות ועיצוב) מתוצרת מיני (מותג מכוניות) אשר יוצרה בין השנים 1959–2000. בבריטניה.
* דגם "דויד בראון מיני רימאסטר" הוצג לראשונה במונקו באפריל 2017.
* מטה ומפעל היצרן ממוקם בכפר "Silverstone" במחוז נורת'האמפטונשייר באזור מזרח המידלנדס.
* 2 דלתות.
* מנוע קדמי.
* סוג הנעה: הנעה קדמית.
* 12 צבעים חיצוניים כולל 3 צבעי גג.
* פנסי LED.
* קיבולת מכל דלק - 34 ליטר.
* מחיר היחידה בבריטניה בטווח של 75,000 - 100,000שטרלינג (נכון למרץ 2019).

===דגמים===
* 1,275 סמ"ק - דגם "דויד בראון מיני רימאסטר" בהשראת "Café Racers".
* 1,330 סמ"ק - דגם "דויד בראון מיני רימאסטר" בהשראת "מונטה קרלו".

===תאוצות===
* תאוצה בין 0-97 קמ"ש היא 8.9 שניות (דגם מנוע 1,275 סמ"ק.
* תאוצה בין 0-97 קמ"ש היא 11.7 שניות (דגם מנוע 1,330 סמ"ק.

== תמונות ==
<gallery mode="packed" heights="120">
קובץ:David Brown Mini Remastered Genf 2019 1Y7A5036.jpg | "דויד בראון מיני רימאסטר" שנת 2019
קובץ:David Brown Mini Remastered Genf 2019 1Y7A5042.jpg| "דויד בראון מיני רימאסטר" שנת 2019
קובץ:David Brown Mini Remastered Genf 2019 1Y7A5038.jpg | "דויד בראון מיני רימאסטר" שנת 2019
קובץ:David Brown Mini Remastered Genf 2019 1Y7A5037.jpg | "דויד בראון מיני רימאסטר" שנת 2019
קובץ:Mini Remastered, GIMS 2019, Le Grand-Saconnex (GIMS0496).jpg | "דויד בראון מיני רימאסטר" שנת 2019
קובץ:David Brown Mini Remastered Red Genf 2018.jpg | "דויד בראון מיני רימאסטר" שנת 2018
קובץ:David Brown Mini Remastered Red Back Genf 2018.jpg | "דויד בראון מיני רימאסטר" שנת 2018
קובץ:Techno-Classica 2018, Essen (IMG 9943).jpg | "דויד בראון מיני רימאסטר" שנת 2018
</gallery>

==ראו גם==
* מיני (מותג מכוניות)
* דויד בראון ספידבק

== קישורים חיצוניים ==

* 
* 

==הערות שוליים==

קטגוריה:מכוניות סופרמיני
קטגוריה:מותגי רכב
קטגוריה:מכוניות רטרו
קטגוריה:דגמי מכוניות שהושקו ב-2017
קטגוריה:מכוניות בריטיות
אורי לוי (קצין)

אורי לוי (נולד ב-27 בדצמבר 1978) הוא קצין צה"ל במילואים בדרגת אלוף-משנה. שימש קצין אג"ם של הגיס המטכ"לי וראש מטה פיקוד ההכשרות והאימונים בזרוע היבשה, מפקד עוצבת השרון ומפקד בא"פ לכיש, מפקד בא"ח כפיר ומפקד גדוד נצח יהודה.

== ביוגרפיה ==
לוי גדל בקדומים. למד בישיבה התיכונית "בני עקיבא השומרון" שבקרני שומרון ובמכינה קדם-צבאית בני דוד בעלי במחזור ט'. התגייס לצה"ל בשנת 1998, והתנדב ליחידת עוקץ. עבר מסלול הכשרה כלוחם. בתום המסלול יצא לקורס קציני חי"ר. בסיום הקורס שב ליחידה ומונה למפקד צוות. בהמשך שימש כמפקד פלגת לוחמים ביחידה. לאחר 8 שנות שירות ביחידה עבר לחטיבת כפיר, שם מונה למפקד הפלוגה המסייעת בגדוד דוכיפת. לאחר מכן מונה לסגן מפקד גדוד נצח יהודה. בהמשך שימש כסגן מפקד בא"ח כפיר. לאחר מכן שירת כמפקד מחזור בבא"ח כפיר.

בשנת 2013 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2014. ב-31 ביולי 2014 מונה למפקד גדוד נצח יהודה, ושירת בתפקיד זה עד אוקטובר 2016. בסיום התפקיד יצא ללימודים. לאחר מכן מונה למפקד בא"ח כפיר, ושימש בתפקיד בין השנים 2017–2019. ב-27 ביוני 2019 הועלה לדרגת אל"ם ומונה למפקד עוצבת השרון ובמקביל למפקד בא"פ לכיש, בתפקידו כמפקד בא"פ לכיש שימש עד 3 באוקטובר 2021 ובתפקידו כמפקד עוצבת השרון שימש עד 5 באוקטובר 2021. בשנת 2021 מונה לקצין אג"ם של הגיס המטכ"לי ולראש מטה פיקוד ההכשרות והאימונים בזרוע היבשה, לאחר סיום תפקידיו בשנת 2023 פרש מצה"ל.

באוגוסט 2024 התמנה למנכ"ל "עמינדב" - עמותה בשירות הלאומי האזרחי.

== חיים אישיים ==
לוי מתגורר בירושלים, נשוי לסופרת הילה לוי ואב לארבעה.

== קישורים חיצוניים ==

* 

== הערות שוליים ==

קטגוריה:חיילי יחידת עוקץ
קטגוריה:מפקדי גדודים בחטיבת כפיר
קטגוריה:מפקדי חטיבה 5
קטגוריה:מפקדי בא"פ לכיש
קטגוריה:אלופי-משנה בצה"ל
קטגוריה:בוגרי ישיבת השומרון
קטגוריה:בוגרי מכינה קדם-צבאית בני דוד
קטגוריה:ישראלים שנולדו ב-1978
קטגוריה:קדומים: אישים
קטגוריה:ירושלים: אישים
חפץ חשוד

[[רובוט חבלה מדגם אנדרוס וולברין של משטרת ישראל מטפל בחפץ חשוד]]
רכבת התחתית של וושינגטון בארצות הברית]]

חפץ חשוד הוא חפץ שאין ודאות לגבי תוכנו, ושקיים חשד שהוא מכיל מטען חבלה או חומר נפץ.

==הטיפול בחפץ חשוד==
על פי הוראות משטרת ישראל, יש להתרחק מחפץ חשוד במרחק של עד 50 מטר (מאחורי מחסה) או 100 מטר בשטח עירוני ומרחק של עד 150 מטר בשטח פתוח, ולדווח על האירוע למוקד המשטרה.

רק חבלן משטרה רשאי לטפל בחפץ החשוד.

המושג נכנס לשימוש באוקטובר 1967 לאחר שתושבת מזרח ירושלים הניחה מטען חבלה בקולנוע ציון שהתגלה בעוד מועד.

בשנות ה-70 וה-80 של המאה ה-20 היו פזורים ביישובים בישראל "מתקנים לקליטת חפצים חשודים" שכונו גם "בורות ביטחון". מתקנים אלה היו לרוב מבנה תת-קרקעי מדופן בטון, מכוסה במכסה נתיק. עסקים שונים חויבו בהקמת מתקנים אלו על פי חוק רישוי עסקים התשכ"ח-1968, לפי מפרט אחיד 130.

עם התפתחות הטכנולוגיה, מתבצע הטיפול בחפצים החשודים באמצעות רובוט חבלה, הנשלט בשלט רחוק, הכולל מצלמות וזרוע עם צבת.

לרוב השיטה הפשוטה והבטוחה מכולן לנטרול חפץ חשוד, היא פיצוץ מבוקר באזור מאובטח. שיטה נוספת היא פירוק החפץ מבלי לגרום לפיצוצו.

==קישורים חיצוניים==

* [https://www.police.gov.il/menifa/02.12.04.01_1.pdf הטיפול בחפץ חשוד בידי איש משטרה שאיננו חבלן], פקודת משטרת ישראל מס' 12.04.01, פורסם 1 באפריל 1993
* [https://www.police.gov.il/menifa/02.12.04.02_1.pdf הטיפול בחפץ חשוד המובא ליחידת משטרה], פקודת משטרת ישראל מס' 12.04.02, פורסם 1 באפריל 1993
* [http://meyda.education.gov.il/files/Bitachon/SuspiciousObject.pdf חפץ חשוד, מצגת אב להדרכה במוסדות חינוך], משרד החינוך
* 

==הערות שוליים==

קטגוריה:משטרה
קטגוריה:טקטיקות בטרור
בראד דייוויס (כדורסלן)

בראדלי ארנסט "בראד" דייוויס (באנגלית: Bradley Ernest "Brad" Davis; נולד ב-17 בדצמבר 1955) הוא כדורסלן עבר אמריקאי, אשר היה פעיל בין השנים 1977–1992. ממוצעיו הכוללים לאורך 15 עונותיו בליגת ה-NBA הם 8.2 נקודות, 1.9 ריבאונדים ו-4.9 אסיסטים למשחק.

בנובמבר 1992 הופרשה גופייתו, עם המספר "15", על ידי קבוצת דאלאס מאבריקס. בין השנים 1992–1996 ו-1999–2018 שימש כעוזר מאמן עבור המאבריקס.

==קריירת מכללות==
דייוויס נולד במינאקה שבמערב פנסילבניה, ובין השנים 1974–1977 למד באוניברסיטת מרילנד. בעונתו הראשונה בקבוצת הכדורסל של האוניברסיטה העפיל עמה לשלב רבע גמר טורניר אליפות המכללות ("NCAA Elite Eight"), הודות ליכולת טובה של כוכב הקבוצה ג'ון לוקאס. לאורך תקופתו בקבוצה קלע 12.2 נקודות וחילק 5.1 אסיסטים בממוצע למשחק, תחת המאמן חבר היכל התהילה לעתיד לפטי דריסל.

==קריירת משחק==
בדראפט ה-NBA{{כ}} 1977 נלקח דייוויס בבחירה ה-15, על ידי לוס אנג'לס לייקרס. לאחר 33 משחקים בלבד שוחרר מהלייקרס, ועד שנת 1980 שיחק לתקופות קצרות עבור אינדיאנה פייסרס ויוטה ג'אז מה-NBA, וכן עבור "גרייט פולס סקיי" מליגת ה-WBA ו"אנקורג' נורת'רן נייטס" מליגת ה-CBA.

בדצמבר 1980 הצטרף לדאלאס מאבריקס, לקראת עונת הבכורה של המועדון ב-NBA. ב-5 עונותיו הראשונות בדאלאס שימש כרכז הפותח, ורשם ממוצעים של 11.2 נקודות ו-6.8 אסיסטים למשחק, וב-7 העונות הבאות קלע 6.7 נקודות ומסר 3.8 אסיסטים למשחק כמחליפו מהספסל של דרק הרפר. בעונת כמעט והיה השחקן הראשון בליגה שנכלל ב"מועדון ה-50-40-90", כאשר קלע ב-50.5% מהשדה, ב-40.9% מהשלוש וב-88.8% מקו העונשין. בעונת העפיל עם המאבריקס לגמר האזור המערבי, לראשונה בתולדות המועדון, אך הקבוצה הפסידה מול לוס אנג'לס לייקרס בתוצאה 3–4.

באפריל 1992 פרש ממשחק, לאחר 12 עונות רצופות בדאלאס. באותה העת הוביל את שחקני המועדון במספר משחקים (883) ובמספר אסיסטים (4,524) בקבוצה.

==לאחר הפרישה ממשחק==
מיד עם פרישתו ממשחק הצטרף לצוות האימון של המאבריקס, תחת המאמן הראשי ריצ'י אדובאטו, וב-3 העונות הבאות נשאר בתפקיד זה תחת גאר הרד, קווין באקנר ודיק מוטה. באותה תקופה שימש במקביל כפרשן של משחקי הקבוצה בטלוויזיה וברדיו המקומיים. בין השנים 1999–2018 היה עוזר מאמן בדאלאס אשר התמקד ב"פיתוח שחקנים", תחת המאמנים דון נלסון, אייברי ג'ונסון וריק קרלייל. בעונת זכה עם המאבריקס באליפות ה-NBA, כעוזר מאמן.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת מרילנד
קטגוריה:בחירות דראפט של לוס אנג'לס לייקרס
קטגוריה:כדורסלני אינדיאנה פייסרס
קטגוריה:כדורסלני יוטה ג'אז
קטגוריה:כדורסלני דאלאס מאבריקס
קטגוריה:כדורסלנים ב-NBA שגופייתם הופרשה
קטגוריה:מאמני כדורסל אמריקאים
קטגוריה:אמריקאים שנולדו ב-1955
ספריית בודמר

ספריית בודמר (באנגלית: Bodmer Library) היא ספרייה ומוזיאון הממוקמת בקולוגני, שווייץ.

==היסטוריה==

הספרייה הוקמה בשנות העשרים על ידי אספן הספרים מרטין בודמר.

אוסף הספרייה מכיל כ-160,000 פריטים הכולל לוחות חימר ומסמכים וגיליונות מוזיקליים מקוריים הכתובים בכתה יד.

בין פריטי המקום הוא העותק העתיק ביותר של הבשורה על-פי יעקב, תנ"ך גוטנברג, המהדורה המודפסת הראשונה של 95 התזות, עותק של עקרונות מתמטיים של פילוסופיית הטבע שהיה שייך לגוטפריד וילהלם לייבניץ, עותק של נתן החכם הנכתב בכתב ידו של הסופר גוטהולד אפרים לסינג ועותק של אחת היצירות הראשונות של שייקספיר שעברה לאחר מכן דיגיטציה.

ב-1999 אורגן במקום תערוכה מיוחדת של יצירות נבחרות מתוך הספרייה.

ב-2003 בניין הספרייה עוצב מחדש.

==קישורים חיצוניים==

* 

קטגוריה:ז'נבה (קנטון)
קטגוריה:שווייץ: מוזיאונים
בודמר
מכבי רעננה (כדורסל נשים)

מכבי רעננה היא קבוצת כדורסל נשים ישראלית מהעיר רעננה, המתמודדת בליגה הלאומית. הקבוצה מארחת את משחקי הבית שלה באולם היכל הספורט אביב ברעננה. בעבר (2004-2012) הקבוצה הייתה מאוחדת עם 
בנות הרצליה.

==היסטוריה==
קבוצת כדורסל הנשים הוקמה בשנות ה-80. בשנות ה-90 התחזקה הקבוצה, ובתחילת שנות ה-2000 לקחה הקבוצה 2 גביעי מדינה רצופים (בעונות 1999/2000 ו-2000/2001).

מכבי רעננה התאחדה באוגוסט 2004 עם קבוצת בנות הרצליה.

הקבוצה המאוחדת נקראה בתחילה בנות רעננה הרצליה ובהמשך השם הוחלף והקבוצה נקראה בנות השרון, בדיוק כמו במקרה של קבוצת הגברים שגם היא נוצרה מאיחוד של הערים רעננה והרצליה ונקראה בני השרון. 

בסיום עונת 2011/12 פורק האיחוד, הרצליה קבלה קבוצה אחת מהאיחוד בליגה הלאומית ושינתה את שמה חזרה ל"בנות הרצליה" ומכבי רעננה התפצלה גם היא חזרה ונשרה לליגה הלאומית. בשנים שלאחר מכן לא הצליחה הקבוצה להתרומם ולהעפיל לליגת העל, עד סיום עונת 2015/2016 אז עלתה חזרה לליגת העל, שם היא משחקת מאז.

==מחלקות ילדים ונוער==
לקבוצה מחלקת נערות ובית ספר לכדורסל של אגודת "מכבי רעננה" בו פעילות מאות נערות וילדות, ומחלקת הילדות והנערות שלה נחשבת לאחת המחלקות הבולטות בארץ בפיתוח שחקניות בשכבת ילדות ונערות. בעונת 2015/2016 זכתה קבוצת הנערות של המועדון בגביע המדינה, בעונת 2017/2018 זכתה קבוצת הנערות בדאבל (גביע המדינה ואליפות המדינה בשכבת נערות) ובעונת 2018/2019 זכתה קבוצת הילדות של המועדון בגביע המדינה.

==תארים והישגים==
*ליגת העל:
**סגנית (1): 2001/2002

*גביע המדינה:
**זכייה (2): 1999/2000, 2000/2001

*גביע האיגוד:
**זכייה (1): 2018/2019

==קישורים חיצוניים==
* [http://www.wbl.co.il/team.asp?TeamId=64 פרופיל הקבוצה] באתר מנהלת הליגה
* [https://www.facebook.com/groups/MaccabiRaanana/ קבוצה] ברשת הפייסבוק
* [https://www.facebook.com/profile.php?id=100005056150686 מכבי רעננה נערות] ברשת הפייסבוק

==הערות שוליים==

קטגוריה:קבוצות כדורסל נשים ישראליות
רעננה
קטגוריה:רעננה: מועדוני ספורט
פיאט קרונוס

פיאט קרונוס (באיטלקית: Fiat Cronos) היא מכונית משפחתית מתוצרת יצרנית הרכב הארגנטינאית FCA AUTOMOBILES ARGENTINA S.A חברת בת של התאגיד רב-לאומי אמריקאי-איטלקי Fiat Chrysler Automobiles (FCA) (באיטליה: קונצרן הרכב האיטלקי פיאט) אשר מיוצרת משנת 2018 ועד היום בארגנטינה.

דגם ה-"פיאט קרונוס" פותח על ידי מרכז "R&D FCA Brazil center", חברת בת של פיאט אשר מפתחת דגמי מכוניות לשוקי אמריקה הדרומית.

דגמי "פיאט קרונוס" יועדו לשוקי אמריקה הלטינית.

==נתונים==
* דגמי "פיאט קרונוס" משווקים מפברואר 2018 בברזיל וארגנטינה.
* 4 דלתות.
* 5 נוסעים.
* 2 סוגי מנועים: מנועי בנזין, מנועי אתנול.
* מנוע קדמי רוחבי.
* סוג הנעה: הנעה קדמית.
* קיבולת מכל דלק - 48 ליטר.
* צמיגים: 175/65 R 14 (דגם 1.3 ליטר), 195/55 R 16 - 205/45 R 17 (מנוע 1.7 ליטר).
* בשנת 2018 שווקו בארגנטינה 11,601 יחידות, ובברזיל 24,276 יחידות. בסך הכל שווקו 35,877 יחידות.

===תאוצות===
* בין 0–100 קמ"ש היא 11.5 שניות (דגם 1.3 ליטר, מנוע בנזין).
* בין 0–100 קמ"ש היא 9.9 שניות (דגם 1.7 ליטר, מנוע בנזין).
* בין 0–100 קמ"ש היא 11.0 שניות (דגם 1.7 ליטר, מנוע אתנול).

== תמונות ==
<gallery mode="packed" heights="150">
קובץ:Fiat Cronos 1.8 Precision 2019 (45941615375).jpg | "פיאט קרונוס", שנת 2019
קובץ:Fiat Cronos 1.3 Drive GSE 2018 (43902636985).jpg | "פיאט קרונוס", שנת 2018
</gallery>

==ראו גם==
* פיאט
* פיאט דונה
* פיאט ארגו

== קישורים חיצוניים ==

* 
* 
* 
* [https://www.fiat.com.ar/content/fiat-cronos פיאט קרונוס - אתר היצרן] (fiat.com.ar/content/fiat-cronos)

==הערות שוליים==

קטגוריה:מכוניות משפחתיות
קרונוס
קטגוריה:דגמי מכוניות שהושקו ב-2014
קטגוריה:כלי רכב המיוצרים בארגנטינה
לוקה ואלדשמידט

ג'יאן-לוקה ואלדשמידט (גרמנית: Gian-Luca Waldschmidt, נולד ב-19 במאי 1996 בזיגן שבגרמניה) הוא כדורגלן גרמני המשחק בפ.צ. קלן בעמדת החלוץ.

==קריירת מועדונים==
===איינטרכט פרנקפורט והמבורג===
ואלדשמידט החל את קריירת הבוגרים שלו באיינטרכט פרנקפורט מהבונדסליגה בשלהי עונת 2014/15, בהפסד 0–2 של פרנקפורט לבורוסיה דורטמונד, ועד לסיום עונה זו ערך שתי הופעות נוספות, כשעד אז שיחק בעיקר בנוער ובקבוצת המילואים. בעונת 2015/16 ואלדשמידט ערך 12 הופעות ליגה במדי פרנקפורט, אך לא הצליח לתקוע יתד בהרכב. בקיץ 2016 עזב ואלדשמידט את פרנקפורט וחתם בהמבורג ששיחקה בבונדסליגה. בעונת 2016/17 הבקיע ואלדשמידט את שער הבכורה שלו בקבוצה בוגרת, בניצחון 0–4 על פ.צ. האלשר במסגרת הגביע הגרמני. בבונדסליגה ערך ואלדשמידט 14 הופעות באותה עונה במדי המבורג, והבקיע שער אחד שהתברר כשער קריטי, בדקה ה-88 של מחזור הסיום מול וולפסבורג, בו ניצחה המבורג 1–2. שער זה השאיר למעשה את המבורג בבונדסליגה באופן ישיר, ושלח את וולפסבורג להתמודד במשחקי מבחן על הזכות להישאר בבונדסליגה. בעונת 2017/18 ואלדשמידט הפך לשחקן חשוב יותר במערך של המבורג, כשערך 21 הופעות ליגה והבקיע שער אחד, אך לא הצליח הפעם למנוע את נשירת הקבוצה לבונדסליגה השנייה, לראשונה בהיסטוריית המועדון.

===פרייבורג===
בקיץ 2018, לאחר ירידת הליגה עם המבורג, עבר ואלדשמידט לפרייבורג מהבונדסליגה, שם שיתף פעולה בהתקפה עם נילס פטרסן ועם וינצ'נצו גריפו. ואלדשמידט רשם עונת בכורה מוצלחת במיוחד ב-2018/19, בה הבקיע תשעה שערי ליגה. את שער הבכורה שלו בפרייבורג הבקיע ואלדשמידט במחזור השלישי של עונת 2018/19, בתיקו 3-3 מול שטוטגרט. ואלדשמידט ופרייבורג רשמו הישג נאה כשסיימו את העונה במקום ה-13 בבונדסליגה. בעונת 2019/20 הבקיע ואלדשמידט חמישה שערי ליגה עבור פרייבורג, וסיים עם הקבוצה במקום השמיני המפתיע.

===בנפיקה ליסבון===
ב-14 באוגוסט 2020 חתם בבנפיקה ליסבון לארבע שנים. בהופעת הבכורה שלו במועדון, הבקיע ואלדשמידט צמד מול פמליקאו בניצחון 1–5 במסגרת ליגת העל הפורטוגזית. בעונתו הראשונה כבש 10 שערים ב-38 הופעות.

===וולפסבורג===
ב-22 באוגוסט 2021 חזר לגרמניה וחתם בוולפסבורג. ב-2 באוקטובר כבש שער בכורה בהפסד 1–3 לבורוסיה מנשנגלדבאך.

==קריירה בינלאומית==
ואלדשמידט שיחק בכל הנבחרות הצעירות של גרמניה, ובשנת 2019 זומן לסגל נבחרת גרמניה בכדורגל עד גיל 21 לאליפות אירופה בכדורגל עד גיל 21 - 2019 שנערכה באיטליה. ואלדשמידט רשם טורניר מצוין ברמה האישית, וסיים אותו כמלך השערים עם שבע הבקעות, ובכך שבר את שיא האליפות של בן ארצו פייר ליטברסקי משנת 1982. עם זאת, ואלדשמידט סיים עם גרמניה רק במקום השני בטורניר זה, לאחר הפסד 1–2 בגמר לספרד.

ב-9 באוקטובר 2019 ערך ואלדשמידט את הופעת הבכורה שלו במדי נבחרת גרמניה הבוגרת, כששיחק 90 דקות בתיקו 2-2 מול ארגנטינה במשחק ידידות. את שער הבכורה שלו בנבחרת הבוגרת הבקיע ואלדשמידט בתיקו 3-3 מול טורקיה במשחק ידידות באוקטובר 2020.

==תארים==
* מלך השערים של אליפות אירופה בכדורגל עד גיל 21 - 2019

== קישורים חיצוניים ==

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני איינטרכט פרנקפורט
קטגוריה:כדורגלני המבורג
קטגוריה:כדורגלני פרייבורג
קטגוריה:כדורגלני בנפיקה ליסבון
קטגוריה:כדורגלני וולפסבורג
קטגוריה:כדורגלני פ.צ. קלן
קטגוריה:כדורגלני נבחרת גרמניה
קטגוריה:ספורטאים זרים בפורטוגל
קטגוריה:גרמנים שנולדו ב-1996
מרטין אולסון

מרטין טוני ואיקה אולסון (בשוודית: Martin Tony Waikwa Olsson; נולד ב-17 במאי 1988) הוא כדורגלן שוודי המשחק במאלמה מליגת העל השוודית בעמדת המגן השמאלי. מרטין, הוא אחיו התאום של הכדורגלן מרקוס אולסון.

==קריירת מועדונים==
===בלקברן רוברס===
אולסון נולד ביבלה שבשוודיה, לאב שוודי ולאם ממוצא קנייתי. אולסון התחיל את הקריירה שלו במחלקת הנוער של הוגבורג. בינואר הצטרף למחלקת הנוער של בלקברן רוברס.

ב-30 באוגוסט 2007, אולסון ערך את הופעת הבכורה שלו בקבוצה הבוגרת בניצחון 0-2 נגד מייפה במסגרת מוקדמות גביע אופ"א. ארבעה חודשים לאחר מכן, אולסון ערך את הופעת הבכורה שלו בפרמייר ליג בניצחון 1-2 נגד דרבי קאונטי. בסיום עונת , אולסון נבחר לכדורגלן הצעיר של העונה בבלקברן. במאי חתם על חוזה לארבע שנים בקבוצה.

ב-24 בספטמבר 2008 אולסון הבקיע את שער הבכורה שלו במשחק במסגרת גביע הליגה האנגלי נגד אברטון. ביוני אולסון חתם על חוזה חדש בקבוצה שמשאיר אותו בקבוצה עד שנת .

===נוריץ' סיטי===
ב-10 ביולי 2013 אולסון חתם לארבע עונות בנוריץ' סיטי מהפרמייר ליג. ב-27 באוגוסט אולסון הבקיע את שער הבכורה שלו בקבוצה במשחק במסגרת גביע הליגה נגד בורי. בתום העונה, ירדה נוריץ' לליגה השנייה.

במחזור הפתיחה של עונת , אולסון הורחק לאחר שספג כרטיס אדום שנים. בנוסף, הואשם אולסון בהתנהגות בלתי הולמת כלפי השופט שהרחיק אותו. כתוצאה מכך, אולסון הורחק לשלושה משחקים נוספים ונקנס ב-3,000 פאונד. ב-13 בספטמבר 2014 אולסון הבקיע את שער הבכורה שלו בקבוצה בניצחון 2-4 נגד קארדיף סיטי. חוץ משלושת המשחקים מהם הורחק, אולסון השתתף בכל משחקי הקבוצה עד תום העונה. בנוסף, נוריץ' חזרה לפרמייר ליג.

===סוונסי סיטי===
ב-17 בינואר 2017 אולסון חתם בסוונסי סיטי תמורת 4 מיליון פאונד. ב-12 בפברואר 2017 אולסון הבקיע את שער הבכורה שלו בקבוצה בניצחון 0-2 נגד לסטר סיטי.

בינואר , אולסון חתם בהאקן.

==קריירה בינלאומית==
בצעירותו, אולסון שיחק בנבחרות הצעירות של שוודיה.

במאי , אולסון זומן לסגל נבחרת שוודיה. ב-6 בספטמבר 2011 אולסון ערך את הופעת הבכורה שלו בנבחרת בניצחון 0-5 נגד .

אולסון נכלל בסגל הנבחרת לקראת יורו 2012, יורו 2016 ומונדיאל 2018.

==תארים==
; נוריץ' סיטי
*פלייאוף העלייה של הפוטבול ליג צ'מפיונשיפ: 

==קישורים חיצוניים==

קטגוריה:כדורגלנים שוודים
קטגוריה:מגני כדורגל שוודים
קטגוריה:כדורגלני בלקברן רוברס
קטגוריה:כדורגלני נוריץ' סיטי
קטגוריה:כדורגלני סוונסי סיטי
קטגוריה:כדורגלני הלסינגבורג
קטגוריה:כדורגלני האקן
קטגוריה:כדורגלני מאלמה
קטגוריה:כדורגלני נבחרת שוודיה
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים שוודים באנגליה
קטגוריה:שוודים שנולדו ב-1988
הדוגמנים

הדוגמנים (בשוודית: Modellpojkar) היא סדרה תיעודית שוודית.

==אודות הסדרה==

הסדרה מתעדת דוגמנים מרחבי שוודיה ואת חוויותיהם ורגשותיהם במהלך ליהוקם לקמפיינים, תצוגות אופנה וצילומים שונים, כמו כן גם את מסעם מבתיהם הפרטיים בעיר הולדתם דרך החדרים במלון שלהם ועבודתם ברחבי העולם במקומות כמו ניו יורק, המבורג והונג קונג.

הסדרה ליוותה גם את משטר התזונה שבו הם חיים ואת בדידותם של הדוגמנים.

הסדרה זכתה לתשבחות רבות הן מצד מבקרי הטלוויזיה והן מצד קהל הצופים, היא הייתה מועמת למספר פרסים וב-2013 זכתה בפרס הקריסטאלן (Kristallen), פרס הטלוויזיה השוודית.

עקב הצלחתה של הסדרה נוצרה סדרה בת מקבילה העוקבת אחר דוגמניות בתחום האופנה.

בישראל הסדרה שודרה ב-yes הטלוויזיה בלוויין.

==הדוגמנים==
* (יליד 1988)
*אדם ברג (יליד 1994, לינשופין).
*אנדראס ברונהאג (יליד 1987, סטוקהולם)
*מרקוס זטרברג (יליד 1990)
*סבסטיאן מאגנוסון (יליד 1994, מאלמה)
*האדריאן סטרצ'נברגר
* (יליד 1986)
 

==קישורים חיצוניים==
*[http://svtsales.com/programme-sales/model-boys/ הדוגמנים] באתר svtsales 
*[https://www.svt.se/kultur/modellpojkar-1 ”Jag återvänder aldrig till modellandet”]
*[https://www.elle.se/adam-berg-fran-modellpojkar-drombokningen-ar-val-nat-som-genererar-mycket-pengar/ ADAM BERG FRÅN MODELLPOJKAR: ”DRÖMBOKNINGEN ÄR VÄL NÅT SOM GENERERAR MYCKET PENGAR”]

==הערות שוליים==

קטגוריה:סדרות טלוויזיה תיעודיות
קטגוריה:סדרות טלוויזיה שוודיות
קטגוריה:תוכניות טלוויזיה על דוגמנות
קטגוריה:שוודיה: דוגמנות
פומיו קישידה

פומיו קישידה (ביפנית: 岸田 文雄; נולד ב-29 ביולי 1957) הוא ראש ממשלת יפן וחבר בית הנבחרים של יפן מטעם מפלגה הליברלית-דמוקרטית. בעבר כיהן כשר החוץ בממשלת יפן. 

==ביוגרפיה==
נולד בשיבויה למשפחה בעלת מסורת פוליטית, במסגרת המפלגה הליברלית-דמוקרטית: סבו ואביו, מסאקי ופומיטאקה קישידה, היו חברי בית הנבחרים של יפן, ובעלה של דודתו, הירושי מיאזאווה, היה שר הכלכלה, המסחר והתעשייה ולעניינים מיוחדים ביפן.

למד משפטים באוניברסיטת ואסדה שבטוקיו, וסיים את התואר בשנת 1982. התחיל לעבוד במערכת הבנקאית.

בשנת 1993 נבחר לבית הנבחרים של יפן. בשנת 2001 מונה לסגן שר החינוך, התרבות, הספורט, המדע והטכנולוגיה. בשנת 2007 מונה לשר לענייני אוקינאווה (אי). בהמשך כיהן בתפקידי שר במשרדים נוספים.

בשנת 2012 מונה לשר החוץ, וכיהן בתפקיד זה במשך חמש שנים. בהיותו שר החוץ ערך ביקור רשמי בקוריאה הדרומית, והסדיר את נושא נשות הניחומים. בשנת 2016 עמד בראש ועידת שרי החוץ של מדינות ה-G7 שנערכה בהירושימה.

בספטמבר 2021 נבחר קישידה למנהיג המפלגה הליברלית-דמוקרטית, ומונה לראש ממשלת יפן ב-4 באוקטובר 2021. הוא ראש הממשלה ה-100 של יפן.

ב-1 בנובמבר 2021 הוא הכריז על ניצחון לאחר שהוביל את הקואליציה השלטת אל השגת רוב בבחירות לפרלמנט. הוא הבטיח להתניע מחדש את הכלכלה עם חבילת תמריצים חדשה שתסייע להתאוששות ממגפת הקורונה ביפן. הוא גם הבטיח שליפן "יהיה תפקיד מרכזי במאמצים להגיע לאפס פליטות באסיה", יום לפני שיצא לוועידת האקלים בגלאזגו.<ref></ref>

ב-10 יולי 2022 התקיימו הבחירות הכלליות במדינה. סיעתו הגדילה את כוחה.<ref></ref><ref></ref> יחד עם מפלגות נוספות, הושג רוב של יותר משני שלישים אשר מאפשר לבצע שינויים בחוקת יפן.<ref>https://jen.jiji.com/jc/eng?g=eco&k=2022071100239</ref> רוב זה אבד בבחירות הקודמות.<ref></ref>

באפריל 2023 נכלל ברשימת טיים 100 השנתית של מגזין טיים.<ref></ref> 

באוגוסט 2024, קישידה התפטר מראשות מפלגתו והודיע שהוא לא יבקש להיבחר מחדש כמנהיג המפלגה, שלדבריו היתה זקוקה ל"התחלה חדשה".<ref name=":0"></ref><ref></ref><ref></ref>

התמיכה בקישידה, ירדה בעקבות פרשת שחיתות בה הייתה מעורבת מפלגתו, עליית יוקר המחיה וצניחה של הין.<ref name=":0" /> במסגרת פרשת השחיתות נגנבו מיליוני דולרים שנתרמו למפלגה עבור מטרות פוליטיות וחשבוניות מזוייפות הופצו כדי להערים על רשויות המס.<ref>https://www.kan.org.il/content/kan-news/global/764686/</ref>

==קישורים חיצוניים==

* 

==הערות שוליים==

קטגוריה:בוגרי אוניברסיטת ואסדה
קטגוריה:פוליטיקאים יפנים
קטגוריה:שרי החוץ של יפן
קטגוריה:ראשי ממשלת יפן
קטגוריה:יפנים שהופיעו ברשימת טיים 100
קטגוריה:יפנים שנולדו ב-1957
רוסיה באירוויזיון 2005

רוסיה השתתפה באירוויזיון 2005 עם השיר "Nobody Hurt No One" שבוצע על ידי נטליה פודולסקייה, עקב מיקומה של רוסיה באירוויזיון 2004.

==לפני האירוויזיון==
בתחילת ינואר 2005 יצאה מודעה טלוויזיונית מטעם הערוץ הראשון המכריזה על מיון לקראת גמר לאומי שיתקיים על ידי הערוץ והזוכה בו ייקבע על פי הצבעות הצופים.

צוות שופטים מקצועי מאישים העוסקים בתחום המוזיקה מיין את המועמדים עבור הגמר הלאומי.

התחרות נערכה במתכונת של ארבעה אירועים של שלושה חצאי גמר וגמר, מכל אחד משלושת חצאי עלו שלושת הביצועים שזכו למרב הקולות אל הגמר.

כל ארבעת המופעים נערכו באולפנים של הערוץ, שודרו בשידור ישיר והונחו על ידי יאנה צ'וריקובה ואנדריי מלחוב, בין האמנים שהופיעו במסגרת החלק האומנותי של אירועי הגמר הלאומי הם: יוליה סאביצ'בה ובוני טיילר.

===הגמר הלאומי===
{| class="wikitable sortable"
|-
! סדר השמעה !! מבצע !! שיר !! אחוז הקולות || מיקום
|-
| 1 || אלכסנדר פניוטוב & אלקסיי צ'ומאקוב || Balalayka || 11.6% || 5
|-
| 2 || ג'אם & ילנה טרלייבה || No More War || 10.4% || 6
|-
| 3 || אירינה סצ'וט || Identify yourself || 8.6% || 7
|-
| 4 || צ'איי ודוויום || Lusille is My Name || 5.2% || 8
|-
| 5 || וארוארה || Letala da pela || 12.6% || 4
|-
| 6 || סלאבה || I Wanna Be the One || 2.9% || 9
|-
| 7 || דימה בילאן || Not That Simple || 15.0% || 2
|-
| 8 || אנסטסיה סטוטסקאייה || "Shadows Dance All Around Me" || 13.5% || 3
|-style="font-weight:bold; background:gold;"
| 9 || נטליה פודולסקייה || Nobody Hurt No One || 20.2% || 1
|}

==באירוויזיון==
===נקודות שהוענקו לרוסיה===
{| class="wikitable"
|-
!width=20%|12 נקודות
!width=20%|10 נקודות
!width=20%|8 נקודות
!נקודות width=20%|7 points
!width=20%|6 נקודות
|-
| valign="top" |
* 
| valign="top" |
* 
* 
| valign="top" |
| valign="top" |
* 
* 
* 
| valign="top" |
|-
!width=20%|5 נקודות
!נקודותwidth=20%|4 points
!width=20%|3 נקודות
!width=20%|2 נקודות
!width=20%|1 נקודה
|-
| valign="top" |
| valign="top" |
* 
| valign="top" |
| valign="top" |
| valign="top" |
|-
|}

===נקודות שהוענקו על ידי רוסיה===

====חצי הגמר====
{| class="wikitable"
|-
|width=20% bgcolor="gold"|12 נקודות||
|-
|width=20% bgcolor="silver"|10 נקודות||
|-
|width=20% bgcolor="#CC9966"|8 נקודות||
|-
|width=20%|7 נקודות||
|-
|width=20%|6 נקודות||
|-
|width=20%|5 נקודות||
|-
|width=20%|4 נקודות||
|-
|width=20%|3 נקודות||
|-
|width=20%|2 נקודות||
|-
|width=20%|1 נקודה||
|-
|}

====גמר====
{| class="wikitable"
|-
|width=20% bgcolor="gold"|12 נקודות||
|-
|width=20% bgcolor="silver"|10 נקודות||
|-
|width=20% bgcolor="#CC9966"|8 נקודות||
|-
|width=20%|7 נקודות||
|-
|width=20%|6 נקודות||
|-
|width=20%|5 נקודות||
|-
|width=20%|4 נקודות||
|-
|width=20%|3 נקודות||
|-
|width=20%|2 נקודות||
|-
|width=20%|1 נקודה||
|-
|}

==קישורים חיצוניים==
*

2005
קטגוריה:2005 ברוסיה
קטגוריה:מדינות באירוויזיון 2005
שונה הלכות

שונה הלכות הוא מושג תלמודי המתאר תלמיד חכם שבקיא במשניות ובברייתות (כלומר בדיני ההלכות) אך לא בתלמוד (כלומר בסברה העומדת מאחוריהן).

==דינו==
ישנן שתי הלכות מפורשות הנוגעות לשונה הלכות:
*אסור להשתמש בו, מדין כבוד תלמידי חכמים. החיד"א מוסיף שבניגוד לתלמיד חכם, שונה הלכות לא יכול למחול על כבודו שכן כבודו הוא על בקיאותו בהלכה אך התורה אינה שלו.
*ספר תורה שהתבלה גונזין אותו ליד קבר תלמיד חכם, וכן קבר שונה הלכות.

==קישורים חיצוניים==
* [https://daf-yomi.com/DYItemDetails.aspx?itemId=28115 ואפילו שונה הלכות] באתר פורטל הדף היומי

==הערות שוליים==

קטגוריה:קצרמר הלכה
קטגוריה:מונחים תלמודיים
קטגוריה:תארים ותפקידים יהודיים
רודי בושוויץ

רודולף איליי בושוויץ (באנגלית: Rudolph Ely Boschwitz; נולד ב-7 בנובמבר 1930) הוא פוליטיקאי יהודי-אמריקאי שכיהן כחבר הסנאט של ארצות הברית מטעם מדינת מינסוטה בשנים 1978–1991. בושוויץ הוא חבר המפלגה הרפובליקנית של מינסוטה, מפלגת מרכז-ימין המסונפת אל המפלגה הרפובליקנית.

== ביוגרפיה ==
בושוויץ נולד בברלין, רפובליקת ויימאר, ללוסי (לבית דווידוביץ') ואלי בושוויץ. ב-1933, כשהיה בן שלוש, נמלטה משפחתו היהודית מגרמניה הנאצית אל ארצות הברית והתיישבה בניו רושל שבמדינת ניו יורק, שם גדל. אחרי שסיים את לימודיו התיכוניים למד בושוויץ באוניברסיטת ג'ונס הופקינס, וב-1950 סיים את לימודיו בבית הספר לעסקים של אוניברסיטת ניו יורק. ארבע שנים לאחר מכן סיים לימודים נוספים בבית הספר למשפטים של אותה האוניברסיטה. ב-1954 התקבל ללשכת עורכי הדין של מדינת ניו יורק, וב-1959 לזו של ויסקונסין. כמו כן, בשנים 1954–1955 שירת בחיל הקשר של צבא ארצות הברית.

בנובמבר 1978 נבחר לסנאט האמריקאי מטעם המפלגה הרפובליקנית של מינסוטה כרפובליקני-עצמאי. השבעתו לתפקיד הוקדמה ל-30 בדצמבר אותה השנה עם התפטרותו של ונדל אנדרסון, שמונה לסנאט עם פרישתו של וולטר מונדייל מהסנאט לשם מינויו לסגן נשיא ארצות הברית. בושוויץ נודע היטב במינסוטה על הפעלת דוכן חלב ביריד הארצי של מינסוטה. ב-1984 נבחר מחדש לסנאט. ב-1990 הפסיד בבחירות לסנאט למועמד המפלגה הדמוקרטית פול ולסטון, וב-1996 התמודד מולו בשנית והפסיד פעם נוספת.

ב-1991 נסע לאתיופיה כשליחו של נשיא ארצות הברית ג'ורג' הרברט ווקר בוש. בושוויץ נמנה בין המתווכים בין ישראל לאתיופיה והיה אחד מחברי הסנאט הפעילים והמוכרים ביותר בלובי הישראלי בארצות הברית, במשא ומתן של שתי המדינות על אודות מבצע שלמה. ב-2005 מונה בידי הנשיא ג'ורג' ווקר בוש לשגריר ארצות הברית במועצת זכויות האדם של האו"ם, אשר בסיסה בז'נבה שבשווייץ. במהלך הבחירות לנשיאות ארצות הברית 2008 הביע את תמיכתו בג'ון מקיין. בהוה מכהן בושוויץ כחבר במועצת המנהלים של המכון היהודי לענייני ביטחון לאומי (JINSA), של איפא"ק ושל המועצה ליחסי חוץ.

== קישורים חיצוניים ==

* 

קטגוריה:אמריקאים ממוצא גרמני-יהודי
קטגוריה:קצינים וחוגרים יהודים בצבא ארצות הברית
קטגוריה:בוגרי אוניברסיטת ג'ונס הופקינס
קטגוריה:בוגרי בית הספר למשפטים באוניברסיטת ניו יורק
קטגוריה:חברי הסנאט של ארצות הברית ממינסוטה
קטגוריה:סנאטורים חברי המפלגה הרפובליקנית
קטגוריה:יהודים חברי הסנאט של ארצות הברית
קטגוריה:אמריקאים שנולדו ב-1930
קטגוריה:עורכי דין אמריקאים במאה ה-20
הזואווי

הזואווי (בלועזית: The Zouave) הוא נושא של כמה רישומים וציורים שנעשו על ידי וינסנט ואן גוך כשהיה בארל.

==רקע==
ואן גוך קיבל בהתלהבות את המודלים וצייר שני זואבים ביוני 1888. ואן גוך תיאר אותו כצעיר יותר על אף גילו המבוגר, עם פנים קטנות, צוואר ארוך ועיניים נמרצות. דיוקן חצי נוסף שיצר ואן גוך, "לה זואבה (דמות חצי)", מתאר את זואווי שזוף בצבעים בהירים שהוא כינה "שילוב פראי של גוונים לא תואמים". המדים של הזואבים היו כחולים עם צמות אדמדמות, כובע אדום ושני כוכבים צהובים על חזהו, כולם מונחים על רקע דלת ירוקה וקיר כתום.

ואן גוך לא התרשם מן הציור ותיאר אותו כ"מכוער ובלתי מוצלח", אך האמין כי האתגר עשוי לשפר ולהרחיב את הטווח האמנותי שלו. הוא צייר ציור נוסף שגם ממנו לא היה מרוצה במיוחד וציור נוסף, " לה זויב", של החייל על קיר לבן. <gallery>
קובץ:Vincent Willem van Gogh 026.jpg|הזואווי, יוני 1888, אוסף פרטי (F424)
קובץ:Van Gogh - Der Zuave (Halbfigur)1.jpeg|הזואבי, צבעי מים, 1888, מוזיאון המטרופוליטן לאמנות, ניו יורק (F1482)
</gallery>

== קישורים חיצוניים ==

* [http://libmma.contentdm.oclc.org/cdm/ref/collection/p15324coll10/id/167899 ואן גוך, ציורים ורישומים: תערוכה מיוחדת שהולוותה]
* [http://libmma.contentdm.oclc.org/cdm/ref/collection/p15324coll10/id/167899 קטלוג התערוכה מהמוזיאון המטרופוליטן של ספריות אמנות], אשר מכיל חומר על הזואבה (ראה אינדקס).

== הערות שוליים ==

קטגוריה:וינסנט ואן גוך: ציורים
קטגוריה:אוספי מוזיאון ואן גוך
קטגוריה:וינסנט ואן גוך
רוני ארזי

רוני ארזי (נולד ב-1984) הוא בעלים ומנכ"ל של משרד הפרסום 'משרוקית דיגיטל'. היה כתב בגלי צה"ל, ובעיתונים ישראלי ומקור ראשון. ניהל את מחלקת החדשות בתחנת רדיו קול חי. ערך את החדשות בעיתון בשבע. והיה דובר מועצת יש"ע.

==ביוגרפיה==
נולד וגדל בבת ים. לאביו נסים ארזי, כיום חבר ועדה של משרד הפנים. בעבר כיהן כמנכ"ל החברה לפיתוח הרובע היהודי ואיש ציבור בבת ים. ולאמו רותי ארזי גננת במקצועה.

אחותו דקלה נהרגה בתאונת דרכים לפני כשני עשורים בדרכה עם בעלה לביתה בהר ברכה.

למד בישיבה התיכונית אדרת בבת ים והיה מדריך בבני עקיבא.

למד בישיבת ההסדר הר ברכה בראשות הרב אליעזר מלמד. בסוף שיעור א' התחתן עם מיכל, במקור מאשקלון. מעצבת גרפית ובעלים משותף של 'משרוקית דיגיטל'.

שירת בגלי צה"ל, תחילה כפקיד רס"ר, אך אחרי חצי שנה כבר החל להפיק את התוכנית הפופולרית 'המילה האחרונה'.

אחרי שנתיים שירות בגל"צ שימש ככתב צבאי וככתב לענייני התיישבות בחינמון 'ישראלי' (שקדם ל'ישראל היום'). כמה חודשים אחר כך החל את עבודתו ברדיו קול חי כעורך וכקריין חדשות.

בהמשך מונה למנהל מחלקת החדשות בתחנה. אחרי שלוש שנים החל לכתוב במקביל גם בעיתון 'בשבע והיה לעורך אקטואליה'.

אחרי שנה וחצי ב'בשבע' התמנה לדובר מועצת יש"ע. ממקימי ישראל שלי שם בעיקר היה מאחורי הקלעים, מנסח טקסטים ויוצר.

אחרי שנתיים, כשנפתלי בנט עזב את מועצת יש"ע, החל לעבוד כעצמאי. ניהל את הדיגיטל של ארגון הרבנים בית הלל, של נפתלי בנט בפריימריז של הבית היהודי ושל מועצת יש"ע.

בעלים ומנכ"ל של משרד הפרסום 'משרוקית דיגיטל'.

בבחירות 2015 ניהל את מטה הדיגיטל בקמפיין הבחירות של הבית היהודי.

תושב העיר מודיעין ואב לארבעה.

==קישורים חיצוניים ==
* 
* 

קטגוריה:מנכ"לים ישראלים
קטגוריה:מודיעין-מכבים-רעות: אישים
קטגוריה:חיילי גלי צה"ל
קטגוריה:פרסומאים ישראלים
קטגוריה:סגל מקור ראשון
קטגוריה:עורכים ישראלים
קטגוריה:קרייני רדיו ישראלים
קטגוריה:דוברים ישראלים
קטגוריה:בוגרי ישיבת בני עקיבא אדרת בת ים
קטגוריה:בוגרי ישיבת הר ברכה
קטגוריה:בוגרי בני עקיבא
קטגוריה:ישראלים שנולדו ב-1984
אצטדיון א-סלאם

אצטדיון א-סלאם (בערבית: ستاد السلام, תעתיק מדויק: סתאד אלסלאם; בתרגום לעברית: אצטדיון השלום) הוא אצטדיון כדורגל הממוקם בקהיר ובו כ-30,000 מקומות ישיבה.

האצטדיון משמש למשחקי ליגת העל המצרית כמגרשה הביתי של קבוצת אל אנטאג אל הארבי ולעיתים כמגרשה של אל-אהלי.

==היסטוריה==
האצטדיון נבנה בשנת 2009 על מנת לארח את משחקי גביע העולם בכדורגל עד גיל 20 2009 שנערך באותה השנה במצרים ואירח את משחקי בית ב'.

ב-2019 במסגרת גביע אפריקה לאומות 2019 אירח את משחקי בית ד' ונבחר לארח משחק בשמינית הגמר, ברבע הגמר ואת המשחק על המקום השלישי.

==קישורים חיצוניים==

קטגוריה:קצרמר אצטדיונים ומתקני ספורט
קטגוריה:קהיר: מבנים
קטגוריה:אצטדיוני כדורגל במצרים
קטגוריה:קהיר: כדורגל
קטגוריה:אל-אהלי (קהיר)
מולאן (זיכיון)

מולאן (באנגלית: Mulan) הוא זיכיון של סרטים מאולפני דיסני המהווים חלק מהרנסאנס של דיסני המספרים על האגדה של חואה מולאן, אשר התגייסה לצבא סין בהחבא כדי להציל את אביה מגיוס. בסדרה המקורית 2 סרטים: מולאן שיצא ב-1998 ומולאן 2 שיצא בקלטות וידאו ב-2004. בשנת 2020 יצא סרט לייב אקשן המהווה רימייק לסרט הראשון.

בנוסף לסרטים יצאו מספר משחקי מחשב על הסדרה: "מולאן" , משחק מהסדרה "Disney's Animated Storybook" וחלק מהמשחקים של Kingdom Hearts. לעומת סרטים אחרים של דיסני למולאן לא נוצרה סדרת טלוויזיה בעלת שם דומה, אך חלק מהדמויות נראות בסדרה: בית העכבר .
==סרטים==
===מולאן===

מולאן יצא בשנת 1998 כחלק מהרנסאנס של דיסני ומספר את סיפורה של חואה מולאן, אם כי לדמות הראשית קוראים פא מולאן . במאי הסרט הם בארי קוק וטוני בנקרופט ומדבבים בו השחקנים: מינג-נה ון, אדי מרפי, בי.די. וונג, מיגל פרר, ג'ון פוראי

בסרט מסופר על חייה של מולאן המתגייסת להציל את אביה מגיוס תוך שהיא מסווה את היותה אשה. למסעה מתלווה דרקון סיני קטן בשם מושו וצרצר מזל בשם קרי-קי. במסעה היא נלחמת נגד ראש צבא ההונים, מצילה את סין מנפילה ומביאה כבוד למשפחתה.

הסרט הצליח בקופות וגרף 304 מיליון דולר. הוא גם זכה במספר פרסי אנני, היה מועמד לפרס האוסקר ולפרס גלובוס הזהב. מכון הסרטים האמריקאי בחר את מולאן כמועמד לרשימת עשרת סרטי האנימציה הטובים ביותר.

===מולאן 2===

סרט ההמשך של מולאן יצא לווידאו בשנת 2004. במאי הסרט הוא דרל רוני ומדבבים בו מינג-נה ון, מארק מוזלי, בי.די. וונג, הארווי פירסטיין, לוסי לו וסנדרה או.

הסרט עוקב אחרי עלילות מולאן בהם היא נשלחת לצד גנרל לי שאנג ללוות 3 נסיכות לחתונתם עם נסיכים רחוקים במסע שיאחד את סין.

===מולאן (לייב אקשן)===

בשנת 2020 (לאחר שנדחה מיציאה ב-2018) צפוי לצאת סרט לייב אקשן המהווה רימייק לסרט הראשון. במאי הסרט הוא ניקי קארו ומשחקים בו: ליו ייפיי, דוני ין, יוסון אן, גונג לי, ג'ייסון סקוט לי וג'ט לי.

עלילת הסרט דומה לסרט המקורי אם כי חלק מהשמות השתנו - הדמות הראשית נקראת "חואה מולאן" ולא "פא מולאן".

קטגוריה:סרטים אמריקאיים
קטגוריה:סדרות סרטי אנימציה
* זיכיון
רגל הפיל (צ'רנוביל)

רגל הפיל, צילום של ארתור קורנייב, 1996
רגל הפיל הוא הכינוי שניתן לגוש מסה של קוריום (Corium), תערובת חומרים שנוצרה בהתכת ליבת הכור במהלך אסון צ'רנוביל באפריל 1986. גוש המסה נמצא כיום במסדרון אשר שימש להעברת קיטור, מתחת לשרידי הכור. הוא התגלה בדצמבר 1986, ובעת גילויו הוא נחשב לאובייקט רדיואקטיבי קטלני ביותר; עם זאת, מידת הסכנה ממנו ירדה עם הזמן, עקב דעיכה של החומרים הרדיואקטיביים שבו.

== מקור ==
"רגל הפיל" הוא גוש שחור גדול של קוריום (אין קשר ליסוד קוריום Curium) המכיל הרבה שכבות, הדומות לקליפת עץ וזכוכית. הוא נוצר במהלך אסון צ'רנוביל באפריל 1986 כשהתערובת המותכת יצאה מהכור ונשפכה דרך הצינורות למסדרון, והתגלה בדצמבר 1986. הגוש נקרא כך מפני שמראהו דומה לרגליו של פיל. הוא נמצא מתחת לכור מספר 4 בתחנת הכוח הגרעינית צ'רנוביל, מתחת לחדר 217.

== הרכב ==
"רגל הפיל" מורכב בעיקר מתערובת של צורן דו-חמצני, עם עקבות של אורניום. המסה היא אחידה במידה רבה, אם כי היא מכילה גרגרי קריסטל מזירקון. הרדיואקטיביות של המסה מחולקת באופן שווה. המסה צפופה למדי ולא ניתנת לקדיחה. ביוני 1998 החלו השכבות החיצוניות להפוך לאבק והמסה החלה להיסדק.

== קטלניות ==
בעת הגילוי, כ-8 חודשים לאחר היווצרותה, הקרינה הרדיואקטיביות ליד "רגל הפיל" הייתה כ-10,000 רנטגן, או 100 גריי לשעה. חשיפה לעוצמת קרינה כזאת למשך 300 שניות (5 דק׳) היא קטלנית לאדם.

מאז, עוצמת הקרינה ירדה במידה רבה. ב-1996 ביקר במקום ארתור קורנייב, שצילם תמונות באמצעות מצלמה אוטומטית ופנס כדי להאיר את החדר החשוך. בניגוד למיתוס נפוץ, שבו נטען כי קורנייב נפטר ישירות מהקרינה בעת צילום התמונה, נכון ל-2023 קורנייב עדיין בחיים.

"רגל הפיל" חדר דרך לפחות 2 מטרים של בטון עד למיקומו הנוכחי, היו חששות כי הוא עלול להמשיך לחדור עמוק יותר לתוך האדמה ולבוא במגע עם מי תהום, לזהם את מי השתייה של האזור ולהוביל למוות ומחלות. עם זאת, נכון ל-2016, המסה לא זזה מאז גילויה ב-1986, והטמפרטורה שלה היא כטמפרטורת החדר.

==קישורים חיצוניים==
* 
* [http://nautil.us/blog/chernobyls-hot-mess-the-elephants-foot-is-still-lethal?fbclid=IwAR1Dx5wdI_FEaNNjcM4r_h4yAU5mLzhdteKePOpJeUVT5fiahqhkJabF4zAChernobyl’s Hot Mess, “the Elephant’s Foot,” Is Still Lethal]
* 
* [https://www.nytimes.com/interactive/2014/04/27/science/chernobyl-capping-a-catastrophe.html ראיון] עם ארתור קורנייב בשנת 2014, לפני פרישתו, NYC.

== הערות שוליים ==

קטגוריה:אסון צ'רנוביל
סיסבאנג וונג

סיסבאנג ואנג (באנגלית: Sisavang vong; 14 ביולי 1885 - 29 באוקטובר 1959) היה מלך בממלכת לואנג פרבאנג ומאוחר יותר מלך של ממלכת לאוס מ-28 באפריל 1904 ועד מותו ב-29 באוקטובר 1959.

== ביוגרפיה ==
סיסבאנג ואנג נולד בלואנג פרבאנג ב־14 ביולי 1885. אביו היה זכרין, מלך לואנג פרבאנג ואמו הייתה המלכה תונגסי. הוא התחנך בבית ספר צרפתי בסייגון, ובבית ספר בפריז. הוא היה ידוע כמלך "פלייבוי". היו לו 50 ילדים ו 15 נשים, שתיים מהן היו אחיותיו למחצה ואחת מהן הייתה אחיינית. ארבעה עשר מהילדים מתו בטביעה בנהר המקונג לאחר תאונת שייט.

הוא ירש את אביו כמלך לואנג פרבאנג לאחר מותו של אביו, 25 במרץ 1904. לואנג פרבאנג הייתה אז פרוטקטורט צרפתי בתוך הודו-סין הצרפתית. הוא עלה על כס המלכות, בארמון המלכותי הישן, לואנג פרבאנג, ב־15 באפריל 1904, והוכתר שם, ב־4 במרס 1905. בשנים הראשונות של שלטונו בנו הצרפתים ארמון מודרני עבורו- הארמון המלכותי של לואנג פרבאנג. בזמן מלכותו הוא איחד את המחוזות של הטריטוריה ליחידה אחת בשנות השלושים והארבעים.

כל חייו הוא היה תומך מרכזי בשלטון הצרפתי בלאוס, וב־1945 הוא סירב לשתף פעולה עם המורדים הלאומנים הלאויסטים. הוא הודח כאשר הכריז מנהיג המורדים לאו איסארה על מדינה עצמאית בשם ממלכת לואנג פרבאנג. באפריל 1946 השתלטו הצרפתים מחדש על לאוס, והוא הוחזר לכס המלכות. כך הוא היה לראשונה מלך ששלט למעשה על כל מה שנקרא היום לאוס.

עד מותו של סיסבאנג וונג ב־1959 הוא שלט בלאוס במשך 55 שנה. הוא היה למלך השני ששלט תקופת זמן ארוכה באסיה (הארוך שבהם הוא בהומיבול אדוליאדג' המלך של תאילנד)

כאשר סיסבאנג וואנג חלה, הוא מינה את בנו נסיך הכתר סבאנג וטאנה כיורש עצר. בנו המשיך את מלכותו לאחר מותו בשנת 1959.

הוא נשרף ונקבר בלואנג ב-1961. במהלך הלוויה גופתו הועברה על ידי עגלת הלוויות המלכותית, עשויה מעץ בגובה 12 מטר עם מרכב מגולף בעל שבעה ראשים. נציגים רבים השתתפו בהלוויה המדינה כולל נציג בית המלוכה שייצג את תאילנד.
הפסל של המלך סיסבאנג וואנג באוניברסיטה

== הנצחה ==
אוניברסיטת סיסבאנג וואנג נקראה על שמו, אך השם בוטל בשנת 1975, כאשר הקומוניסטים השתלטו על לאוס.

מכיוון שניהל מדיניות של עצמאות וניתק את לאוס מהאיחוד הצרפתי, פסליו ניצלו בזמן המהפכה הקומוניסטית ונשארו בלואנג פרבאנג ובווינטיאן. שני הפסלים שנותרו מתארים אותו בזמן הענקת החוקה לעם בלאוס.

==קישורים חיצוניים==

* 

== הערות שוליים ==

קטגוריה:דרום-מזרח אסיה
קטגוריה:מלכים
קטגוריה:ילידי 1885
קטגוריה:נפטרים ב-1959
הר טורלין

הר טורלין (באנגלית: Torlyn Mountain) הוא הר בחוף אדמת מק. רוברסטון שבאנטארקטיקה. 

מונולית מוריי היה בעבר חלק מהר זה, ונפרד ממנו; הר טורלין נמצא 6 קילומטרים ממזרח למונולית סקאלין. שני המונוליתים מהווים יחדיו אזור אנטארקטי מוגן מיוחד. 

גובהו של ההר 190 מטרים מעל פני הים. 

== היסטוריה ==
=== גילוי ההר ===
בחודשים ינואר ופברואר 1931 חקרו כמה ציידי לווייתנים נורווגים לאורך החוף הזה, ועשו רישומים של קו החוף מכלי השיט שלהם. 

=== מקור השם ===
ציידי הלווייתנים שמיפו את החוף בפברואר 1931 קראו להר בשמה של ספינתם - הטורלין (the Torlyn); וזאת על אף שקבוצה אחרת, שהפליגה על ה"בווט" רשמה את קו החוף קודם לכן, ב-19 בינואר 1931. 

משלחת החקר הבריטית, אוסטרלית וניו זילנדית לאנטארקטיקה בראשותו של דאגלס מוסון טסה מעל שטח זה בינואר 1930, וחזרה לטיסת חקר נוספת בפברואר 1931. המשלחת קראה להר "הר מונולית מוריי" (mountain Murray Monolith), ולימים נותר רק שמו של המונולית, ואילו שם ההר חזר לשם שניתן לו על ידי ציידי הלווייתנים הנורווגים.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:15416 הר טורלין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14830&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר טורלין] באתר הגארט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=15416&fid=antgeo_123 תצלום לוויין של אזור הר טורלין]
* [https://mapcarta.com/25599410 מפת אזור הר טורלין]

== הערות שוליים ==

טורלין
מלקולם ג'נקינס

מלקולם ג'נקינס (באנגלית: Malcolm Jenkins; נולד ב-20 בדצמבר 1987) הוא שחקן פוטבול אמריקאי המשחק בעמדת סייפטי בקבוצת ניו אורלינס סיינטס בליגת ה-NFL.

==ביוגרפיה==
ג'נקינס גדל בניו ג'רזי. בין השנים 2006–2009 שיחק בפוטבול מכללות. בשנת 2009, נבחר במיקום ה-14 בדראפט ה-NFL לשחק בקבוצת ניו אורלינס סיינטס. ג'נקינס חתם עם הקבוצה על חוזה לחמש שנים בתמורה ל-19 מיליון דולרים. בשנת 2014, עבר לשחק בקבוצת פילדלפיה איגלס איתה חתם על חוזה לשלוש שנים בתמורה ל-16.25 מיליון דולרים. במהלך הקריירה שלו, זכה פעמיים באליפות הסופרבול, שלוש פעמים בפרו בול, בתואר All-Pro , בפרס ג'ים ת'ורפ ופעמיים בתואר All-America .

==חיים אישיים==
ג'נקיס ייסד את קרן הצדקה 'קרן מלקולם ג'נקיס' שמטרתה לטפח כישורי מנהיגות, כישורי חיים, בריאות וחינוך בקרב צעירים ובני נוער. בשנת 2017, אימץ אורח חיים טבעוני.

==קישורים חיצוניים==

* 

==הערות שוליים==

קטגוריה:שחקני פילדלפיה איגלס
קטגוריה:ספורטאים טבעונים
קטגוריה:טבעונים אמריקאים
קטגוריה:ספורטאים אפרו-אמריקאים
קטגוריה:שחקני ניו אורלינס סיינטס
קטגוריה:אמריקאים שנולדו ב-1987